OzLabs/hebrew-wiki-articles huggingface dataset:
מוחמד אברהון

מוחמד אברהון (בערבית: محمد أبرهون, בתעתיק מדויק: מחמד אברהון; 3 במאי 1989 – 2 בדצמבר 2020) היה כדורגלן מרוקאי ששיחק בעמדת הבלם בקבוצות מוגרב תטואן, מוריירנסה וריזספור, ובנבחרת מרוקו.

== קריירת מועדונים ==
אברהון נולד בתטואן שבמרוקו, ובין השנים 2010–2017 שיחק בקבוצת מוגרב תטואן מליגת העל המרוקאית. בסך הכל ערך 164 הופעות ליגה במדי המועדון, בהן הבקיע שבעה שערים, וזכה עם המועדון פעמיים באליפות מרוקו.

ב-30 ביוני 2017 חתם אברהון במוריירנסה מליגת העל הפורטוגלית. הוא שיחק במועדון במשך עונה וחצי, במהלכה ערך 37 הופעות ליגה והבקיע שער אחד.

ב-19 בינואר 2019 חתם אברהון על חוזה לשנה וחצי בריזספור מליגת העל הטורקית. ב-21 בינואר ערך את הופעת הבכורה שלו במועדון, בניצחון 0–1 על קסימפאשה במסגרת המחזור ה-18 בליגה לעונת . ב-8 באפריל הבקיע את שער הבכורה שלו במועדון, בהפסד 2–7 לבשיקטש במסגרת המחזור ה-27 בליגה. בסך הכל ערך 36 הופעות ליגה במדי המועדון, בהן הבקיע שלושה שערים.

== קריירה בינלאומית ==
אברהון נכלל בסגל הנבחרת האולימפית של מרוקו לטורניר הכדורגל באולימפיאדת לונדון בשנת 2012, וערך שלוש הופעות בטורניר.

ב-6 ביולי 2013 ערך את הופעת הבכורה שלו בנבחרת מרוקו הבוגרת, בניצחון 0–1 על נבחרת תוניסיה במסגרת מוקדמות אליפות האומות האפריקאיות .

בסך הכל ערך שבע הופעות במדי הנבחרת.

== מחלתו ומותו ==
בחודש פברואר 2020 אברהון חש לא בטוב לפני משחק הליגה של ריזספור נגד טרבזונספור. הוא נלקח לבית חולים באיסטנבול ואובחן עם סרטן הקיבה. בחודש יוני 2020 הודיע דובר ריזספור כי מחלתו של אברהון קשה, וכי לא סביר שהוא יחזור לשחק כדורגל. הוא שוחרר מריזספור בתום עונת , אך המשיך להיתמך כלכלית על-ידי המועדון בשל מצבו הבריאותי.

בחודש אוקטובר 2020 הודיע אברהון כי הוא החלים ומרגיש טוב יותר, אך ב-2 בדצמבר 2020 מת ממחלתו בגיל 31.

== תארים ==
;מוגרב תטואן
* אליפות מרוקו (2): 2011/2012, 2013/2014

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:כדורגלני מוריירנסה
קטגוריה:כדורגלני ריזספור
קטגוריה:כדורגלני נבחרת הונדורס
קטגוריה:כדורגלנים באולימפיאדת לונדון (2012)
קטגוריה:כדורגלנים שמתו במהלך הקריירה
קטגוריה:מרוקאים שנולדו ב-1989
קטגוריה:מרוקאים שנפטרו ב-2020
Homework (Remixes)

Homework (Remixes) הוא אלבום רמיקסים של צמד המוזיקה האלקטרונית הצרפתי דאפט פאנק שיצא לאור על ידי וורנר מיוזיק צרפת ב-22 בפברואר 2022. ההוצאה התרחשה במקביל ליום השנה ה-25 לאלבום Homework של דאפט פאנק. הוא כולל רמיקסים לשירים מתוך Homework של אמנים כמו DJ Sneak, Masters at Work, טוד טרי, מוטורבאס, סלאם ואיאן פולי.

== הוצאה ==
ב-22 בפברואר 2022, שנה לאחר שהודיעו על פירוקם, דאפט פאנק עדכנו את עמודי המדיה החברתית שלהם בפוסטים מוצפנים שהובילו לחשבון טוויץ' חדש. בשעה 2:22 UTC, החל שידור חד פעמי בלבד של מופע Daftendirektour המלא של דאפט פאנק בתיאטרון המאיאן.<ref></ref> במקביל, יצאה מהדורה דיגיטלית לציון 25 שנה ל-Homework הכוללת את האלבום המקורי ו-15 רמיקסים, תשעה מהם לא היו זמינים בעבר בפלטפורמות דיגיטליות.

Homework (Remixes) יצא כאלבום עצמאי הכולל את 15 הרמיקסים הללו.<ref></ref> הוא יצא לאור ברחבי העולם על גבי תקליט התקליטור ב-25 בנובמבר 2022.<ref></ref> Homework (Remixes) נכנס למצעדים במספר מדינות והגיע למקום ה-17 במצעד אלבומי הדאנס/אלקטרוני של בילבורד.<ref></ref>

== רשימת רצועות ==

== מצעדים ==

== קישורים חיצוניים ==

== הערות שוליים ==

קטגוריה:אלבומי רמיקס מ-2022
קטגוריה:אלבומי דאפט פאנק
קטגוריה:אלבומי רמיקס באנגלית
ויקטור יוהנסון

ויקטור טוביאס יוהנסון (בשוודית: Viktor Tobias Johansson; נולד ב-14 בספטמבר 1998 בסטוקהולם שבשוודיה) הוא כדורגלן שוודי המשחק בעמדת השוער בקבוצת רות'רהאם יונייטד מהפוטבול ליג צ'מפיונשיפ ובנבחרת שוודיה.

== קריירת מועדונים ==
יוהנסון גדל במחלקות הנוער של סטובסטה, המארבי ואסטון וילה. ב-10 בפברואר 2018 הושאל לאלפרטון טאון מהנשיונל ליג דרום. הוא ערך תשע הופעות ליגה במדי המועדון.

ב-3 באוגוסט 2018 חתם יוהנסון בלסטר סיטי מהפרמייר ליג, אך לא זכה לשחק במדי המועדון.

ב-2 בספטמבר 2020 חתם יוהנסון ברות'רהאם יונייטד מהפוטבול ליג צ'מפיונשיפ.

== קריירה בינלאומית ==
ב-12 באוקטובר 2023 ערך יוהנסון את הופעת הבכורה שלו בנבחרת שוודיה, בניצחון 1–3 על נבחרת מולדובה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים שוודים
קטגוריה:שוערי כדורגל שוודים
קטגוריה:כדורגלני אסטון וילה
קטגוריה:כדורגלני לסטר סיטי
קטגוריה:כדורגלני רות'רהאם יונייטד
קטגוריה:כדורגלני נבחרת שוודיה
קטגוריה:שוודים שנולדו ב-1998
בובי (כלב)

בובי הכלב (11 במאי 1992 – 21 באוקטובר 2023) היה כלב מגזע מסטיף אלנג'טואי והוא היה ידוע בעבר בתור הכלב המבוגר ביותר שתועד.

==ביוגרפיה==
בובי נולד ב-11 במאי 1992 בלייריה שבפורטוגל. יחד עם בובי נולדו עוד שלושה גורים ואת כולם קברו חיים מיד לאחר שנולדו, מכיוון שלמשפחה בה נולדו היו בעלי חיים רבים נוספים ומחסור בכסף, בובי עצמו התחבא בתוך כמה עצי הסקה, וכך שרד.

בפברואר 2023 הוכר על ידי גינס שיאי עולם בתור הכלב המבוגר ביותר שחי אי פעם.

בינואר 2024 השהו גינס שיאי עולם את תארו של בובי על מנת לחקור את טענותם של הוטרינירים בדבר גילו של בובי.

בפרואר 2024 ביטלו גינס שיאי עולם את תארו של בובי.<ref></ref>

== קישורים חיצוניים ==

== הערות שוליים ==

קטגוריה:כלבים מפורסמים
דניאל פיליפס

דניאל שאקיל ג'בארי פיליפס (באנגלית: Daniel Shaquille Jabari Phillips; נולד ב-18 בינואר 2001 בלונדון שבאנגליה) הוא כדורגלן טרינידדי-אנגלי המשחק בעמדת הקשר האחורי בקבוצת סט. ג'ונסטון מליגת העל הסקוטית ובנבחרת טרינידד וטובגו.

== חיים אישיים ==
פיליפס הוא בן דוד מדרגה שנייה של כדורגלן נבחרת טרינידד וטובגו לשעבר איאן קוקס .

== קריירת מועדונים ==
פיליפס גדל במחלקות הנוער של צ'לסי וווטפורד. ב-22 באוגוסט 2019 הושאל המל המפסטד טאון מהנשיונל ליג דרום עד לחודש ינואר 2020, הוא ערך חמש הופעות ליגה והבקיע שער אחד במדי המועדון.

ב-11 בספטמבר 2020 ערך פיליפס את הופעת הבכורה שלו בווטפורד, בניצחון 1-0 על מידלסברו במסגרת המחזור הראשון בפוטבול ליג צ'מפיונשיפ לעונת 2020/2021. בסך הכל ערך שתי הופעות ליגה במדי המועדון.

ב-23 ביולי 2021 הושאל פיליפס לג'ילינגהאם מהפוטבול ליג הראשונה למשך עונת . הוא ערך 24 הופעות ליגה במהלך תקופת ההשאלה.

ב-10 באוגוסט 2022 חתם פיליפס על חוזה לשנתיים בסט. ג'ונסטון מליגת העל הסקוטית. ב-13 באוגוסט ערך את הופעת הבכורה שלו במועדון, בהפסד 4-0 לגלאזגו ריינג'רס במסגרת המחזור השלישי בליגה לעונת . בעונתו הראשונה במועדון ערך 23 הופעות ליגה.

== קריירה בינלאומית ==
ב-25 במרץ 2021 ערך פיליפס את הופעת הבכורה שלו בנבחרת טרינידד וטובגו, בניצחון 3-0 על נבחרת גיאנה במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים טרינידדים
קטגוריה:קשרי כדורגל טרינידדים
קטגוריה:כדורגלני ווטפורד
קטגוריה:כדורגלני ג'ילינגהאם
קטגוריה:כדורגלני סט. ג'ונסטון
קטגוריה:כדורגלני נבחרת טרינידד וטובגו
קטגוריה:אנגלים שנולדו ב-2001
קלרה סגלוביץ

קלרה סגלוביץ (בפולנית: Klara Segałowicz; 25 באוגוסט 1897 – יולי 1943) הייתה שחקנית יהודייה-פולנייה.<ref name="filmpolski"></ref> הייתה פעילה בתיאטרון ובקולנוע בשנים 1921–1939.

==ביוגרפיה==
נולדה ב-1897 כקלרה בורודינו בקייב למשפחה יהודית. אביה היה רופא ואמה, רוחל'ה לבית בורודינו, הייתה מיילדת בטומשוב מזובייצקי, לשם עברה המשפחה בשנת 1911.<ref name="Raum der Namen" /> שם הופיעה לראשונה בסדרת הצגות תיאטרון חובבים מאת הבמאי שמואל בינם אורנבך. בשנת 1921 עברה לוורשה והצטרפה לקבוצת המשחק של תיאטרון "המרכז".<ref name=":0"></ref> בשנת 1922 נישאה לסופר היהודי זוסמן סגלוביץ', ממנו התגרשה לאחר שמונה עשר חודשים. ההופעה הראשונה שלה הייתה במחזהו של פישל בימקו בשם גנונים (ביידיש: גנבים).<ref name=":0" /> בשנות ה-30 הפכה לכוכבת הקולנוע והתיאטרון היהודי והופיעה בתאטרונים בורשה ובסרטים מקומיים בשפה היידיש.<ref name="Raum der Namen" /><ref name=":0" /> בעלה השני, ליאון (לייב) נוישטדט, (נולד ב-1883) היה מרצה במכללה למורים היהודית, מנהל ועדת ההפצה ואחד ממנהלי סניף הג'וינט בוורשה.<ref></ref>

שניהם נעצרו בעקבות הפלישה לפולין בשנת 1939. הם נכלאו בגטו ורשה שם נאלצה לוותר על המשחק ועבדה כמזכירה במחלקת ההלבשה של העזרה העצמית החברתית היהודית.<ref name=":0" /> לאחר מכן הוחזקו בכלא פאוויאק, שם נורו למוות ב-1943 בתירוץ של דרכונים זרים מזויפים.<ref name="Raum der Namen"></ref>

== פילמוגרפיה נבחרת ==
* למד וו (Jeden z 36) (1925)<ref name="filmpolski" />
* ביערות פולין (W lasach polskich) (1929)<ref name="filmpolski" />
* אאוץ' Ał chet (סרט) (1936)<ref name="filmpolski" />

== קישורים חיצוניים ==

== הערות שוליים ==

קטגוריה:פולנים שנהרגו במלחמת העולם השנייה
קטגוריה:יהודים פולנים
קטגוריה:שחקניות יהודיות
קטגוריה:שחקניות קולנוע וטלוויזיה יהודיות פולניות
קטגוריה:שחקני תיאטרון יידיש
קטגוריה:שחקני קולנוע יידיש
קטגוריה:שחקניות יידישאיות
קטגוריה:נספים בגטו ורשה
קטגוריה:נספות השואה
קטגוריה:פולנים שנולדו ב-1897
קטגוריה:פולניות שנולדו ב-1897
קטגוריה:פולנים שנפטרו ב-1943
קטגוריה:פולניות שנפטרו ב-1943
עבדובוהיד נמאטוב

עבדובוהיד נמאטוב (נולד ב-20 במרץ 2001 בדז'יזק שבאוזבקיסטן) הוא כדורגלן אוזבקי המשחק בעמדת השוער בקבוצת נסאף מליגת העל האוזבקית ובנבחרת אוזבקיסטן.

== קריירת מועדונים ==
נמאטוב גדל במחלקת הנוער של נסאף. בשנת 2017 החל לשחק בקבוצה הבוגרת של המועדון במסגרת ליגת העל האוזבקית.

== קריירה בינלאומית ==
ב-3 בספטמבר 2020 ערך נמאטוב את הופעת הבכורה שלו בנבחרת אוזבקיסטן, בניצחון 2-1 על נבחרת טג'יקיסטן במשחק ידידות.

נכלל בסגל נבחרת אוזבקיסטן לטורניר גביע אסיה 2023.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024).

== תארים ==
;נסאף
* הגביע האוזבקי (2): 2021, 2022
* הסופר קאפ האוזבקי (1): 2023

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:שוערי כדורגל אוזבקים
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:כדורגלנים אוזבקים באולימפיאדת פריז (2024)
קטגוריה:אוזבקים שנולדו ב-2001
רמת גולדה (חיפה)

רמת גולדה ורמת אלמוגי הן צמד שכונות קטנות לאורך שדרות אבא חושי בחיפה, משני עברי השדרה. השכונות בעלות מאפיינים כמעט זהים. רמת גולדה, המערבית, יושבת על אדמות "המנחיל"<ref></ref> ו"מנורה"<ref></ref> שנרכשו מדרום לאחוזה בשנות ה-20. תוכנית המתאר לשכונה הוכנה רק ב-1981, והיא נבנתה במהלך אותו עשור, לצד הכביש הראשי, כשבתחילת שנות ה-90 אוכלסו הבתים הראשונים. השכונה קרויה על שם ראש הממשלה גולדה מאיר, ונחשבת יוקרתית יותר משכנתה ממזרח, רמת אלמוגי, בשל כיוון הנוף הפתוח והבלתי-מופרע לים. אוכלוסייתה מונה כ-2,300 תושבים ממעמד גבוה ובינוני-גבוה, האדריכלות בה היא פרטית, נמוכה ברובה ומאופיינת בקובייתיות פונקציונליסטית עם שימוש רב במוטיבים קלאסיים. שטח השכונה כ-120 דונם, ממערב לה גאיות ושדות פתוחים, שחלקם מיועדים לבנייה עתידית.

בין רמת גולדה לרמת אלמוגי בנוי מחלף קטן המאפשר מעבר בין שתיהן ללא מפגש עם הכביש הראשי.

== הערות שוליים ==

קטגוריה:חיפה: שכונות
קטגוריה:הנצחת גולדה מאיר
הגירה חופשית

הגירה חופשית או הגירה פתוחה היא העמדה כי אנשים צריכים להיות מסוגלים להגר לאיזו ארץ שהם רוצים עם הגבלות מעטות.

מנקודת מבט של זכויות אדם, ניתן לראות שהגירה חופשית משלימה את סעיף 13 של ההכרזה לכל באי עולם בדבר זכויות האדם :

# לכל אדם יש זכות לחופש תנועה ומגורים בגבולות כל מדינה.
# לכל אחד יש את הזכות לעזוב כל מדינה, לרבות את שלו, ולחזור לארצו.<ref>[http://www.berghahnbooks.com/title.php?rowtag=PecoudMigration Antoine Pécoud and Paul de Guchteneire (Eds): Migration Without Borders, Essays on the Free Movement of People (Berghahn Books, 2007)]</ref>

== דוגמאות להגירה חופשית ==
=== הגירה חופשית של פליטים מלחמה/פוליטיים ===
כאוס הקשור במלחמה יכול להוביל לפירוק גבולות ולאפשר הגירה חופשית בפועל. הצורך הטבעי לברוח מעימותים, או לברוח מאויב כובש, יכולים להוביל במהירות למיליוני פליטים. גם במקום בו יש בקרת גבולות, זו עשויה שלא לעמוד במספר האנשים העצום. לאחר שהתיישבו במחנות פליטים, ייתכן שיידרשו עשרות שנים עד שהמהגרים הללו יוחזרו בחזרה או יתאזרחו בארצם החדשה. זה היה המצב עם הפלסטינים בירדן.

=== אזורים עם הגירה פנימית חופשית ===
* הוראת זכויות האזרח (אירופה)
* האיחוד הכלכלי האירואסייתי (EAEU)<ref></ref>
* הקהילה הכלכלית של מדינות מערב אפריקה (ECOWAS)<ref></ref>
* הסדר הנסיעות הטרנס־טסמני בין ניו זילנד לאוסטרליה

==הערות שוליים==

קטגוריה:זכויות האדם
קטגוריה:הגירה
קטגוריה:נדידת בני אדם
בית החולים נאצר בח'אן יונס

בית החולים נאצר בח'אן יונס (בערבית: مجمع ناصر الطبي) הוא בית חולים בח'אן יונס. בית החולים הוא בית החולים הגדול ביותר בדרום רצועת עזה, והשני בגודלו ברצועה לאחר בית החולים שיפא.

== היסטוריה ==
הקמת בית החולים החלה בשנת 1957 על ידי השלטונות המצריים, לאחר שרצועת עזה, ששוחררה על ידי ישראל במבצע קדש, הוחזרה לידיהם. בית החולים הוקם באתר בו היה בימי המנדט הבריטי בית חולים למחלות מידבקות שנלווה למחנות של הצבא הבריטי באזור. בית החולים נחנך בשנת 1960 ונקרא על שם גמאל עבד אל נאצר. בשנת 1967, לקראת מלחמת ששת הימים, פונה בית החולים מחולים אזרחים והוקדש לטיפול בחיילים פצועים. לאחר המלחמה הוא שב לשרת את האוכלוסייה האזרחית והיו בו 160 מיטות. בתחילת 1972 פונה בית החולים לבית החולים שיפא לצורך שיפוץ מבנה בית החולים והרחבתו מ-112 מיטות ל-250 מיטות. לקראת הפתיחה מחדש של בית החולים נקבע שהוא יעבוד תחת פיקוח המרכז הרפואי האוניברסיטאי סורוקה. בית החולים נפתח מחדש בפברואר 1974 עם 210 מיטות, כשלצידו מחלקה אורתופדית של 20 מיטות אליו הגיעו רופאים ישראלים לביצוע ניתוחים.

בדצמבר 1984 נסגרה המחלקה האורתופדית, בטענה שהיא מזוהמת, והועברה גם היא לבית החולים שיפא. בשנת 1985 היו בבית החולים 243 מיטות ומחלקות פנימית, כירורגית, ילדים, נשים ומיילדות וכן בנק דם. במעבדה של בית החולים בוצעו בדיקות ביוכימיות, המטולוגיות, פרזיטולוגיות ובקטרולוגיות. בשנת 1989 דווח על כוונה להתחיל בקרוב בבניית חדר מיון חדש לבית החולים.

ב־1994 הוקם בבית החולים מבנה חדש בן שלוש קומות שנקרא בית חולים אל־תחריר.

בשנת 2017 נתקבלה מקטאר תרומה של קרוב ל-300,000 דולר לצורך הרחבת המחלקה הקרדיולוגית של בית החולים שהיו בה 20 מיטות.

בשנת 2019 היה לבית החולים מערכת סולרית לאספקת חשמל עם קיבולת של 300 קילו וואט שעה ועבודות נעשו אז להרחיב את המערכת בעוד כ-350 קילו וואט שעה. בית החולים שירת אז בממוצע כ-27,000 חולים בחודש.

== במלחמת חרבות ברזל ==
במלחמת חרבות ברזל הגיעו לבית החולים שלוש משאיות סיוע של ציוד רפואי עד 29 באוקטובר 2023. דיווח מסוף אוקטובר 2023 טען שבבית החולים התמקמו יותר מ-150 עיתונאים אשר משתמשים בחשמל ובחיבור לאינטרנט בבית החולים שקשה להשיג מחוץ לו. במהלך המלחמה הודיע צה"ל כי חמאס פעל מבית החולים ומסביב לו, ותועד משגר רקטות מתוך שטח בית החולים.

ב-15 בפברואר 2024 כוחות מיוחדים של צה"ל החלו לפעול בבית החולים המשמש ברובו כמפקדת טרור.

==קישורים חיצוניים==

==הערות שוליים==

נאצר, ח'אן יונס
קטגוריה:ח'אן יונס
ג'ושוע לאקרטאבואה

ג'ושוע לאקרטאבואה (באנגלית: Joshua Laqeretabua; נולד ב-26 בספטמבר 2005 באנגליה) הוא כדורגלן פיג'י-אנגלי המשחק בעמדת הקשר בקבוצת צ'רלטון את'לטיק מהפוטבול ליג הראשונה.

== קריירת מועדונים ==
לאקרטאבואה גדל במחלקת הנוער של צ'רלטון את'לטיק. ב-5 בספטמבר 2023 ערך את הופעת הבכורה שלו בקבוצה הבוגרת של המועדון, בהפסד 3–4 לקרולי טאון במסגרת פרס הפוטבול ליג.

== קריירה בינלאומית ==
לאקרטאבואה נכלל בסגל נבחרת פיג'י עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים פיג'ים
קטגוריה:קשרי כדורגל פיג'ים
קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני צ'רלטון את'לטיק
קטגוריה:אנגלים שנולדו ב-2005
קודאי סאנו

קודאי סאנו (ביפנית: 佐野 航大; נולד ב-25 בספטמבר 2003 בצויאמה שביפן) הוא כדורגלן יפני המשחק בעמדת הקשר בקבוצת ניימכן מליגת העל ההולנדית.

== קריירת מועדונים ==
סאנו גדל במחלקות הנוער של FC ויפארטה ויונאגו קיטה HS. בשנת 2022 החל לשחק בקבוצה הבוגרת של פגיאנו אוקיאמה מליגת המשנה היפנית, במדיה ערך 49 הופעות ליגה והבקיע חמישה שערים.

ב-17 באוגוסט 2023 חתם סאנו על חוזה לחמש שנים בניימכן מליגת העל ההולנדית. ב-16 בספטמבר ערך את הופעת הבכורה שלו במועדון, בהפסד 4-0 לפ.ס.וו. איינדהובן במסגרת המחזור החמישי ב2023/2024.

== קריירה בינלאומית ==
סאנו נכלל בסגל נבחרת יפן עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר.

== חיים אישיים ==
אחיו הבוגר הוא כדורגלן נבחרת יפן וקאשימה אנטלרס קאישו סאנו.

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני ניימכן
קטגוריה:יפנים שנולדו ב-2003
למות מלוויה (סרט, 2007)

למות מלוויה הוא סרט קומדיה שחורה משנת 2007 בבימויו של פרנק אוז. התסריט מאת דין קרייג מתמקד במשפחה המנסה לפתור מגוון בעיות, בזמן שהם משתתפים בהלוויה של אב המשפחה.

== עלילה ==
דניאל ואשתו ג'יין גרים באנגליה עם הוריו ואילו אחיו הצעיר של דניאל, רוברט, הוא סופר נודע המתגורר בניו יורק. הסיפור מתחיל ביום הלוויה של אביהם אדוארד. רוברט מגיע, לאחר שטס במחלקה ראשונה, אך מסרב לסייע במימון ההלוויה, ומשאיר לדניאל לכסות לבדו את כל ההוצאות. כאשר האורחים מתחילים להגיע, דניאל מתקשה לסיים לכתוב הספד, למרות שכולם מצפים שרוברט יהיה זה שיספיד.

בת דודתו של דניאל, מרתה, וארוסה סיימון, נואשים לעשות רושם טוב על ויקטור אביה של מרתה. תקוותם נכזבת כאשר מרתה, בתקווה להרגיע את עצביו של סיימון, נותנת לו מה שהיא מאמינה שהוא ואליום, אבל הוא למעשה סם מסיבות המיוצר על ידי אחיה טרוי, סטודנט לרוקחות.

גבר אמריקאי בשם פיטר מציג את עצמו בפני דניאל, אך הוא עסוק מכדי לדבר איתו ומציע להם לדבר מאוחר יותר. הלוויה מתחילה וסיימון, תחת השפעת הסם, בטוח שהוא רואה את הארון זז. הוא אוחז בו וגורם לגופה ליפול החוצה על הרצפה. במהלך הכאוס שנוצר סיימון מבין שהוא מסומם, נכנס לפאניקה ומסתגר בשירותים. מרתה מנסה לשכנע אותו לפתוח את הדלת תוך כדי שהיא מתחמקת מג'סטין, איתו היה לה סטוץ שהיא מעדיפה לשכוח. סיימון עולה על הגג עירום ומאיים לקפוץ.

בזמן שרוב האורחים צופים בסיימון על הגג, פיטר נפגש באופן פרטי עם דניאל ועם רוברט וחושף בפניהם כי הוא היה המאהב של אביהם. פיטר אומלל מכך שאדוארד, האב, לא הותיר לו דבר בצוואתו ומציג בפני האחים תמונות מביכות בתקווה לסחוט מהם 15,000 פאונד. האחים נכנסים לפאניקה, אוזקים את פיטר, נותנים לו מה שהם מאמינים שהוא ואליום כדי להרגיע אותו. פיטר מצליח להשתחרר, אך נופל ונחבט בראשו בשולחן קפה מזכוכית. טרוי וחבר המשפחה המיזופוב הווארד, מאמינים שפיטר מת. כדי להיפטר מהגופה במהירות ובחשאי ככל האפשר, דניאל ורוברט מניחים אותה בארון המתים יחד עם אביהם. מרתה מספרת לסיימון שהיא בהריון והיא מורידה אותו מהגג, לרווחת כולם.

ברגע שכולם חוזרים, הטקס מתחדש. ההספד המביך של דניאל נקטע כאשר פיטר שעדיין חי מתפרץ מהארון והתמונות המביכות נחשפות בפני כולם, כולל סנדרה אימם של דניאל ורוברט. דניאל קוטע את המהומה שנגרמה בכך שהוא נושא הספד מאולתר מעומק הלב, ומצהיר שאולי לאביו היו סודות, אך הוא היה אדם טוב שאהב את משפחתו, ושכדאי שכל הנוכחים ילכו בדרכו.

בערב, לאחר שכל האבלים (כולל פיטר) הלכו, רוברט מחמיא לדניאל על ההספד ומספר לו שהוא מתכנן לקחת את אימם לניו יורק כדי שדניאל וג'יין יוכלו סוף סוף לקנות דירה משלהם. השיחה שלהם נקטעת כאשר ג'יין מספרת להם שדוד אלפי נכנס להתקף חרדה כשראה את גופתו המתה של פיטר, אז היא נתנה לו קצת "ואליום". האחים מחליפים מבט מבוהל, והסרט מסתיים כאשר דוד אלפי עירום על הגג, כפי שהיה סיימון.

== ליהוק ==
* מת'יו מקפדיין (דניאל)
* רופרט גרייבס (רוברט)
* אנדי ניימן (הווארד)
* קריס מרשל (טרוי)
* פיטר דינקלג' (פיטר)
* קילי הוז (ג'יין)
* דייזי דונובן (מרתה)
* אלן טודיק (סיימון)
* יואן ברמנר (ג'סטין)
* פיטר ווהן (דוד אלפי)
* תומאס ויטלי (הכומר)
* ג'יין אשר (סנדרה)
* פיטר איגן (ויקטור)

== קישורים חיצוניים ==

קטגוריה:סרטי מטרו גולדווין מאייר
קטגוריה:סרטים שצולמו באנגליה
קטגוריה:סרטים על הלוויות
קטגוריה:סרטי 2007
לוקא לאוואלי

לוקא לאוואלי (בצרפתית: Lucas Lavallée; נולד ב-18 בפברואר 2003 בארמנטייר שבצרפת) הוא כדורגלן צרפתי המשחק בעמדת השוער בקבוצת דנקרק מליגת המשנה הצרפתית, בהשאלה מפריז סן-ז'רמן.

== קריירת מועדונים ==
לאוואלי גדל במחלקות הנוער של דנקרק, ליל ופריז סן-ז'רמן, ושיחק בקבוצות המילואים של ליל ופריז סן-ז'רמן. ב-19 ביולי 2023 הושאל למשך עונת לדנקרק מליגת המשנה הצרפתית.

== קריירה בינלאומית ==
לאוואלי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, אך לא שיחק בטורניר.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני פריז סן-ז'רמן
קטגוריה:צרפתים שנולדו ב-2003
דארבי קמפ

דארבי אלייז'ה קמפ (באנגלית: Darby Eliza Camp; נולדה ב-14 ביולי 2007)<ref name="RT"></ref> היא שחקנית אמריקאית.

== ביוגרפיה ==
=== ראשית חייה ===
דארבי אלייז'ה קמפ נולדה ב-14 ביולי 2007 בשארלוט, קרוליינה הצפונית.<ref name="Guide"></ref> אביה, קלארק, עובד כעוזר מאמן הכדורסל בתיכון נורת' מקלנבורג.<ref name="Guide" /><ref name="Wertz"></ref> לאמה, לייסי, יש תואר במשחק והיא בוגרת אוניברסיטת קרוליינה הצפונית בגרינסבורו.<ref name="Wertz" /><ref name="Meiser"></ref> היא גם עבדה כשחקנית.<ref name="Wertz" /> לייסי חשפה את דארבי ואחותה, רותי, למשחק בגיל צעיר.<ref name="Guide" /> במהלך הסמסטר הראשון של שנת הלימודים 2017–2018, דארבי למדה בבית הספר הקהילתי דייווידסון.<ref name="Wertz" /> עד נובמבר 2020, היא נרשמה חזרה לבית הספר לאחר שלמדה בחינוך ביתי בשנתיים האחרונות.<ref name="Meiser" />

== קריירה ==
דרך אנשי הקשר של אמה, קמפ לוהקה בשנת 2014 לתפקידים קטנים בסדרות טלוויזיה כמו "גדולה מהחיים" ו"הנותרים". בתחילת 2016 פורסם על הצטרפותה לצוות השחקנים של "שקרים קטנים גדולים", המהווה עיבוד לרומן "שקרים קטנים גדולים" של ליאן מוריארטי. בסדרה היא גילמה את קלואי אדלין מקנזי, בתם של ריס וית'רספון ואדם סקוט, שהיה לתפקיד הפריצה שלה.<ref name="Petski"></ref>. הסדרה עלתה לראשונה בפברואר 2017,<ref name="RA"></ref> מאוחר יותר באותה שנה, חודשה הסדרה לעונה שנייה.<ref name="Nemetz"></ref>

בשנת 2017 פורסם כי קמפ לוהקה לתפקיד בסרט "ארץ החלומות" .<ref name="Kroll"></ref> הסרט הוקרן בבכורה ב-28 באפריל 2019 בפסטיבל הסרטים טרייבקה. בזמן הצילומים של הסרט, קמפ נבחנה לתפקיד בסרט של נטפליקס, "להציל את חג המולד".<ref name="Meiser" />

ב-2018 היא שיחקה בסרט "בנג'י", שיצא לאקרנים ב-16 במרץ 2018, וזכה לביקורות מעורבות.<ref name="StJames"></ref> באותה שנה ב-2018, פורסם כי קמפ לוהקה לתפקיד חוזר בסדרת האימה העל-טבעית, "NOS4A2" בתור היילי סמית', ילדה בת 10 קשוחה, הרפתקנית, הומוריסטית ובטוחה בעצמה ששודרה לראשונה ב-2019.<ref name="Petski2"></ref>

== פילמוגרפיה ==
===קולנוע===
{| class="wikitable sortable"
! שנה
! סרט
! תפקיד
! class="unsortable" | הערות
|-
| rowspan="2" | 2018
| בנג'י <small>(אנ')</small>
| פרנקי יוז
|
|-
| להציל את חג המולד <small>(אנ')</small>
| קייט פירס
|
|-
| 2019
| ארץ החלומות 
| פיבי אוונס
|<ref name="Credits"></ref>
|-
| rowspan="2" | 2020
| When We Last Spoke
| ג'ולייט
|<ref name="Credits" />
|-
| להציל את חג המולד: חלק שני <small>(אנ')</small>
| קייט פירס
|
|-
| 2021
| קליפורד הכלב האדום הגדול
| אמילי אליזבת' הווארד
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
|2013
|Door to Door
|ילדה שצורחת
|סדרת רשת; פרק: "The Costume Party"
|-
| 2014
| גדולה מהחיים
| דייזי בואן
| פרק: "Desperate Housewife
|-
| 2015–2017
| הנותרים
| פאטי לוין הצעירה
| 2 פרקים
|-
| 2017
| האנטומיה של גריי
| ארין מילר
| 2 פרקים
|-
| 2017–2019
| שקרים קטנים גדולים
| קלואי אדליין מקנזי
| תפקיד חוזר, 14 פרקים<ref name="Credits" />
|-
| 2019
| NOS4A2
| היילי סמית'
| 5 פרקים<ref name="Credits" />
|-
| 2022
| גזלייט
| מרטי מיטשל
| תפקיד ראשי; 8 פרקים<ref name="Petski3"></ref>
|-
|2023
|The Slumber Party
|מייגן
|סרט מקורי של ערוץ דיסני
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2007
לבדיאן

לבדיאן (ברוסית: Лебедя́нь) היא עיירה והמרכז האדמיניסטרטיבי של אזור לבדיאנסקי במחוז ליפצק, רוסיה, הממוקמת על נהר הדון העליון, 62 ק"מ מצפון-מערב לליפצק, המרכז המנהלי של המחוז. אוכלוסיית העיירה מונה 20,049 תושבים (מפקד האוכלוסין 2021). במפקדי אוכלוסין קודמים, מנתה אוכלוסיית העיירה 21,012 תושבים (מפקד 2010), 22,966 (מפקד 2002) ו-22,850 (מפקד 1989).

== כלכלה ==
בעיירה פועלת יצרנית מיצי הפירות הגדולה ביותר במזרח אירופה, לבדיאנסקי.

== ארכיטקטורה ==
הקתדרלה החדשה בעיירה
בלבדיאן ישנן שתי קתדרלות, שתיהן מוקדשות ל"גבירתנו מקאזאן", דמות חשובה ב. הקתדרלה הישנה (שכבר אינה פעילה) מתוארכת למאה ה-18, בעוד הקתדרלה הגדולה יותר בכיכר השוק תוכננה בסגנון האימפריה ונחנכה ב-1839.

== אנשים בולטים ==
לבדיאן היא מקום הולדתו של יבגני זמיאטין. תושבים נוספים של העיירה כוללים את מיכאיל בולגקוב ואנדריי ביילי. איוואן טורגנייב שילב סיפור בשם "לבדיאן" באוסף שלו "סקיצות של איש ספורט".

== קישורים חיצוניים ==

קטגוריה:יישובים שהוקמו ב-1613
קטגוריה:מחוז ליפצק: ערים
בית החולים נאצר

בית החולים נאצר הוא בית חולים לילדים בעיר עזה שני קילומטרים צפונית לבית החולים שיפא.

בית החולים נפתח בשנת 1961 ובשנת 1967 היו בו שישים מיטות במחלקות כירורגיה, נשים וילדים. הוא פעל כבית חולים חצי פרטי. בשנת 1973 הוחל בהפיכתו לבית חולים לילדים. בשנת 1975 נפתח בבית החולים פגייה עם 13 אינקובטורים, ומחלקת העיניים שופרה, תוך הבאת רופאים ישראלים לסיוע. עד שנת 1979 הועברו כל שירותי הרפואה למבוגרים שהיו בו אל שיפא. באמצע שנות ה-80 היו בבית החולים התמחויות בכירורגית ילדים, קרדיולוגיה, אנדוקרינולוגיה וגנטיקה. בבית החולים היו שלוש מחלקות ילדים ומחלקת נאונאטולוגיה.

בתחילת שנות ה-2000 שכן בית החולים על שטח של 4 דונם וכלל 151 מיטות אשפוז בארבע מחלקות, בנוסף ליחידה למחלות דם, (לוקמיה, המופיליה ותלסמיה), יחידת טיפול נמרץ, פגיה, מרפאת חוץ, בית מרקחת, מעבדה ומכון רנטגן.

בשנת 2019 כלל המרכז הרפואי נאסר ארבעה בתי חולים: בית החולים א-רנתיסי, בית החולים לילדים, בית חולים למחלות עיניים ובית חולים פסיכיאטרי.

ב-12 בנובמבר 2023 דווח שהמטופלים בארבעת בתי החולים של המרכז הרפואי פונו ממנו.

==קישורים חיצוניים==

==הערות שוליים==

נאצר
קטגוריה:עזה: מבנים
מיכל שמיר

מיכל שמיר (נולדה ב-1951) היא פרופסור אמריטה בבית הספר למדע המדינה ומחזיקת הקתדרה על שם אלווין רובינשטיין למדע המדינה באוניברסיטת תל אביב.

==ביוגרפיה==
מיכל שמיר סיימה תואר ראשון במדע המדינה באוניברסיטת תל אביב ודוקטורט באוניברסיטת מינסוטה.

שימשה חברת סגל במחלקה למדע המדינה באוניברסיטת תל אביב עד פרישתה לגמלאות בשנת 2021. תחומי המחקר של פרופסור שמיר הם: פוליטיקה דמוקרטית, בחירות, מערכות מפלגתיות, דעת קהל, סובלנות ותרבות דמוקרטית. היא מתמקדת בדמוקרטיות ותיקות וחדשות, עם דגש מיוחד על הדמוקרטיה הישראלית.

שמיר היא מנהלת מחקר הבחירות הישראלי (INES) מאז 1988 (עד 2009 בשותפות עם אשר אריאן) ועורכת את סדרת הספרים הבחירות בישראל מאז 1984 (עד 2009 ביחד עם אשר אריאן ומאז 2015 עם גדעון רהט). הסדרה מתפרסמת באנגלית מאז 1969 ובעברית מ-1996. היא גם עומדת בראש פרויקט המחקר להסתכל מעבר למשבר הדמוקרטיה: דפוסי ייצוג בבחירות בישראל במימון הקרן הלאומית למדע.

עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת. בשנת 2018 זכתה בפרס מפעל חיים של האגודה הישראלית למדע המדינה.

הייתה נשואה לפרופסור יעקב שמיר, חבר סגל המחלקה לתקשורת ולעיתונאות באוניברסיטה העברית בירושלים.

==פרסומים נבחרים==
* הפוליטיקאי הישראלי : פרופיל חברתי ופוליטי של פעילי המרכז במפלגות העבודה וחירות (ביחד עם חנה הרצוג ואלן צוקרמן), ירושלים, מכון ירושלים לחקר ישראל, 1989.
* פערים מגדריים בפוליטיקה בישראל (עורכת ביחד עם חנה הרצוג ונעמי חזן), ירושלים, מכון ואן ליר, 2020.
* סדרת הספרים על הבחירות בישראל (עורכת), ירושלים, המכון הישראלי לדמוקרטיה.

== קישורים חיצוניים ==
* [https://social-sciences.tau.ac.il/profile/m3600 מיכל שמיר], באתר בית הספר למדע המדינה אוניברסיטת תל אביב.
* [https://www.vanleer.org.il/סרטונים/הפער-המגדרי-בהצבעה-והשלכותיו-על-עיצוב-9/ מיכל שמיר, הפער המגדרי בהצבעה והשלכותיו על עיצוב מדיניות]

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:חוקרות מדע המדינה ישראליות
קטגוריה:חוקרי מדע המדינה ישראלים
קטגוריה:בעלי תואר דוקטור מאוניברסיטת מינסוטה
קטגוריה:סגל אוניברסיטת תל אביב: מדע המדינה
קטגוריה:ישראליות שנולדו ב-1951
קטגוריה:ישראלים שנולדו ב-1951
כמאל עדואן

כמאל עדואן (בערבית: كمال عدوان, 1935 – 10 באפריל 1973) היה פעיל טרור פלסטיני מוותיקי ארגון הפת"ח, שנהרג במבצע אביב נעורים.

==ביוגרפיה==
עדואן נולד בברברה שמדרום לאשקלון. במלחמת העצמאות תושבי הכפר התפנו, והוא עבר עם משפחתו לרצועת עזה. בשנות ה-50 היה מורה ברצועת עזה, ועבר למצרים שם למד הנדסה כימית. הוא שהה מספר שנים במפרץ הפרסי שם עבד בתעשיית הנפט. הוא אחד ממייסדי הפת"ח מהחוג המצומצם של יאסר ערפאת, והוצג כסגנו. נחשב למספר 3 בפת"ח, היה ראש מנגנון התעמולה של הארגון ובמקביל אחראי על פעולות טרור בישראל במסגרת "מנגנון הגזרה המערבית".

בתחילת שנות ה-70 היה קצין המבצעים והמודיעין של ארגון הטרור "ספטמבר השחור", והיה אחראי על תכנון פעולות נגד יעדים ישראלים בעולם.

ביוני 1972 קיים מסיבת עיתונאים בפריז, ובה הצדיק את הטבח בנמל התעופה לוד וטען שהיעד היה משה דיין.

עדואן נהרג במבצע אביב נעורים ב-9 באפריל 1973. במסגרת המבצע נלקחו מביתו מסמכים שונים על פעילות הפת"ח.

==הנצחה==
החוליה שביצעה את הפיגוע בנהריה ביוני 1974 נקראה על שמו. פיגוע כביש החוף שבוצע במרץ 1978 מכונה על ידי הפלסטינים "פעולת כמאל עדואן". גם את הפיצוץ בשוק הכרמל ב-10 באפריל 1979, שש שנים לחיסולו, כינו בפת"ח מבצע על שם כמאל עדואן. 

בבית לאהיא שברצועת עזה ישנו בית חולים הקרוי על שמו, ששימש כבסיס לפעילות ארגון הטרור חמאס<ref></ref>.

==הערות שוליים==

קטגוריה:ילידי 1935
קטגוריה:פליטים פלסטינים
קטגוריה:פעילי פת"ח שנהרגו בידי ישראל
קטגוריה:פלסטינים שנפטרו ב-1973
בספה דנפה ג'אטי

בָּסָפָּה דָנָטָה גַ'אטִי (בקאנדה: ಬಸಪ್ಪ ದಾನಪ್ಪ ಜತ್ತಿ; בהינדי बासप्पा दनप्पा जत्ती ; 10 בספטמבר 1912 – 7 ביולי 2002) היה פוליטיקאי הודי שכיהן כסגן נשיא הודו (1974–1979) וכממלא מקום נשיא הודו. כיהן גם כראש השרים של קרנאטקה.

== ביוגרפיה ==
בספה דנטה ג'אטי נולד בסוולאג'י, כפר בנשיאות בומביי של הודו הבריטית (היום בקרנאטקה, הודו) ב-10 בספטמבר 1912 לדנפה ג'אטי (שמו השני הוא פטרונים).

== קריירה פוליטית ==
ב-1940 נבחר ג'אטי לחבר במועצה המוניצפאלית של ג'הרקאנד, וב-1945 נבחר לעמוד בראשותה. ב-1952 נבחקר לחבר באספה המחוקקת של בומביי והיה שר בממשלת בומביי.

לאחר הארגון מחדש של מדינות הודו ב-1956, הועבר מחוז הבחירה של ג'אנטי למייסור (היום קרנאטקה). ב-1958, לאחר התפטרות ראש השרים של מייסור וראש מפלגת הקונגרס הלאומי ההודי המדינה, ס. ניג'אליגאפה , נבחר ג'אנטי לראש מפלגת הקונגרס והושבע לתפקיד ראש השרים ב-16 במאי 1958. לאחר הבחירות במדינה ב-1962 לא הצליח ג'אטי לקבל את תמיכת מרבית חברי האספה המחוקקת מטעם הקונגרס, ונאלץ להתפטר ממשרת ראש השרים, אך מונה לשר בממשלה.

ב-1968 מונה לסגן מושל פונדיצ'רי, וב-1972 מונה למושל אוריסה.

בבחירות שהתקיימו ב-27 באוגוסט 1974 נבחר ג'אטי לסגן נשיא הודו, כשהוא מקבל 541 קולות לעומת 141 למועמד האופוזיציה נירל אנמם הורו .

לאחר מות נשיא הודו פקרודין עלי אחמד ב-11 בפברואר 1977 שימש ג'אטי כממלא מקום הנשיא עד לבחירתו והשבעתו של נילאם סנג'יווה רדי ב-25 ביולי 1977. במהלך כהונתו כנשיא בפועל התקיימו בחירות כלליות בהודו בה הובסה מפלגת הקונגרס הלאומי ההודי וג'אטי הורה על ביטול מצב החירום בהודו והשביע את מורארג'י דסאי לתפקיד ראש ממשלת הודו.

ג'אטי נפטר בבנגלור ב-7 ביוני 2002.

== קישורים חיצוניים ==
* 

== הערות שוליים ==

קטגוריה:סגני נשיאי הודו
קטגוריה:ראשי ממשלות המדינות והטריטוריות של הודו
קטגוריה:מושלי המדינות והטריטוריות של הודו
קטגוריה:ילידי 1912
קטגוריה:נפטרים ב-2002
קטגוריה:ראשי שרים מטעם הקונגרס הלאומי ההודי
יונס אל-אסטל

יונס אל-אסטל (בערבית: يونس الأسطل; נולד ב-1956) הוא מטיף אסלאמי, איש חמאס, חבר המועצה המחוקקת הפלסטינית מטעם נפת ח'אן יונס. מרצה במחלקה להלכה אסלאמית ב.

אל-אסטל מפרסם מאמרים בעיתונות בנושאי משפט אסלאמי, סוציולוגיה ופוליטיקה.

לפי דו"ח של קרן קונראד אדנאואר משנת 2006, אל-אסטל חבר בגדודי עז א-דין אל-קסאם של חמאס.

אל-אסטל נודע בדרשותיו נגד העולם הנוצרי ובהתייחסות דה-הומנית ליהודים בכלל ולישראלים בפרט. סרטונים מדרשותיו מופצים ברחבי העולם המוסלמי וחלקם תורגמו לשפות מערביות על ידי ממרי ומכילים תכנים בסגנון: "...כל הטורפים, כל העופות הדורסים, כל הזוחלים והחרקים המסוכנים, וכל החיידקים הקטלניים הם הרבה פחות מסוכנים מהיהודים".

==קישורים חיצוניים==
* [https://web.archive.org/web/20110524112842/http://www.terrorism-info.org.il/malam_multimedia/English/eng_n/pdf/hamas_e065.pdf מסמך על השימוש של חמאס במסגדים למטרות צבאיות], של מרכז המידע למודיעין וטרור ע"ש מאיר עמית, בארכיון האינטרנט (בעמוד 12 תמונה וציטוט של יונס אל-אסטל)

קטגוריה:פעילי חמאס
קטגוריה:ח'אן יונס: אישים
קטגוריה:סגל האוניברסיטה האסלאמית בעזה
קטגוריה:פלסטינים שנולדו ב-1956
פילישמארוט

פילישמארוט (בהונגרית: Pilismarót) הוא כפר במחוז קומארום-אסטרגום, בנפת אסטרגום.

== מיקום ==
ממוזער
הכפר שוכן במחוז קומארום-אסטרגום, בעיקול הדנובה, על הגדה הימנית של הנהר, למרגלות הרי המארוטי השייכים להרי וישגראד (סותר במידת מה את הקידומת "פיליש" כי היישוב איינו שייך להרי פיליש). היישוב שוכן בסמוך לכביש מהיר 11, בצד הנגדי של הדנובה מזבגן וסוב. הוא מחובר לזבגן וסוב במעבורת.

== היסטוריה ==
אחוזת הקנאסט
היישוב היה מיושב עוד מימי קדם, כפי שמעידים הממצאים הארכאולוגיים הרבים שנמצאו שם. במקום הכפר עמד היישוב הרומי לשעבר קסטרה עד הרקולם (Castra Ad Herculem).

שמו של מארוט מוזכר לראשונה בשנת 1138 באמנה של בלה השני, מלך הונגריה, השם נכתב בצורת Marout באותה תקופה. במהלך פלישת המונגולים לאירופה הפכה את מארוט לשממה, יחד עם היישובים שמסביב. בשנת 1260, המלכה מריה לסקרינה תרמה את היישוב למנזר הבנדיקטיני אנדראס הקדוש בווישגראד. בשנת 1278 לאסלו הרביעי, מלך הונגריה תמלל ואישר את תעודת התרומה של המנזר.

בשנת 1391, מלך הונגריה, זיגיסמונד, קיסר האימפריה הרומית הקדושה לקח את אחוזת מארוטי מהבנדיקטינים ותרם אותה לפרובוסט של אישטוואן הראשון, מלך הונגריה באסטרגום. בשנת 1398, לעומת זאת, היישוב שוב היה ברשותו של מנזר אנדראס הקדוש. בשנת 1493 המלך אולסלו השני, מלך בוהמיה והונגריה תרם את אחוזות מארוט של המנזר הבנדיקטיני של אנדראס הקדוש בווישגראד למסדר הפאוליסטי (משורש פאולוס). מארוט נשאר עם הפאוליסטים עד 1786.

בתקופת הטורקים, מארוט נחשבה שוב בין היישובים ההרוסים, רק פה ושם נותר תושב אחד או שניים.

במהלך מלחמת העצמאות של ראקוצי, כתוצאה מהמלחמות והקרבות שעברו במארוט וסביבתו, הפך הכפר לשומם שוב, אך אנשי הפאוליסטים התיישבו בכפר וגם הונגרים וסלובקים מהונגריה העליונה שבמחוז ניטרה.

== אתרים בעלי עניין ==
האנדרטה ההיסטורית עם הדגל הלאומי ([[התיישבות המדיארים במרכז אירופה, מהפכת 1848 בהונגריה, חוזה טריאנון, המרד ההונגרי)]]
שחזור של דג זאנדר בגודל שיא שנתפס בפילישמארוט בשנת 2007 במוזיאון הציד Zsigmond Széchenyi ב[[הטוון]]
* כנסייה קתולית שנבנתה בשנת 1821
* כנסייה קלוויניסטית שנבנתה בשנת 1685
* שרידי מבצר רומי
* פסל מיהאי ואילונה דובוזי ו
* אחוזת Heckenast - נבנתה על ידי גוסטב הקנסט בסביבות שנת 1860.
* האנדרטה ההיסטורית עם הדגל הלאומי (התיישבות המדיארים במרכז אירופה, מהפכת 1848 בהונגריה, חוזה טריאנון, המרד ההונגרי)

== נולדו כאן ==
* ארפאד לנדיאל, רופא, אחד הרופאים על הספינה קרפטיה (RMS Carpathia) שהשתתפה בחילוץ במהלך הטרגדיה של הטיטניק.

== ראו גם ==
* [http://www.pilismarot.hu אתר האינטרנט של עיריית פילישמארוט]
* [http://utazom.com/vendegvaro/pilismarot <nowiki>פ]ילישמארוט באתר tuzazom.com</nowiki>]
== קישורים חיצוניים ==
* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סולטאן עאדל

סולטאן עאדל מוחמד עבדאללה אל-אמירי (בערבית: سلطان عادل محمد عبد الله الأميري, בתעתיק מדויק: סלטאן עאדל מחמד עבדאללה אלאמירי; נולד ב-4 במאי 2004 בכלבאא שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת איתיחאד כלבאא מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
עאדל גדל במחלקת הנוער של איתיחאד כלבאא, והחל לשחק בקבוצה הבוגרת של המועדון בשנת 2021 במסגרת ליגת העל של איחוד האמירויות הערביות.

== קריירה בינלאומית ==
ב-24 במרץ 2022 ערך עאדל את הופעת הבכורה שלו בנבחרת איחוד האמירויות הערביות, בהפסד 0–1 לנבחרת עיראק במסגרת מוקדמות מונדיאל 2022.

נכלל בסגל נבחרת איחוד האמירויות הערביות לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:חלוצי כדורגל אמירתים
קטגוריה:כדורגלני אל-איתיחאד כלבה
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:ילידי 2004
עיסא ח'לפאן

עיסא ח'לפאן זאיד אל-חראסי (בערבית: عيسى خلفان زايد الحراصي, בתעתיק מדויק: עיסא ח'לפאן זאיד אלחראצי; נולד ב-12 במרץ 2003 באל-עין שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת אל-עין מליגת העל של איחוד האמירויות הערביות.

== קריירת מועדונים ==
ח'לפאן גדל במחלקת הנוער של אל-עין, והחל לשחק בקבוצה הבוגרת של המועדון בשנת 2021 במסגרת ליגת העל של איחוד האמירויות הערביות.

== קריירה בינלאומית ==
ח'לפאן נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2022, וערך שתי הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:חלוצי כדורגל אמירתים
קטגוריה:כדורגלני אל-עין
קטגוריה:ילידי 2003
עבד א-רחמן סאלח

עבד א-רחמן סאלח ראדי רדא ח'מיס (בערבית: عبد الرحمن صالح راضي رضا خميس, בתעתיק מדויק: עבד אלרחמן צאלח ראצ'י רצ'א ח'מיס; נולד ב-3 ביוני 1999 בדובאי שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת אל-וסל מליגת העל של איחוד האמירויות הערביות ובנבחרת איחוד האמירויות הערביות.

== קריירת מועדונים ==
סאלח גדל במחלקת הנוער של אל-וסל, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות.

== קריירה בינלאומית ==
סאלח נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2020, אך לא שיחק בטורניר.

ב-12 בספטמבר 2023 ערך את הופעת הבכורה שלו בנבחרת איחוד האמירויות הערביות, בניצחון 4-1 על נבחרת קוסטה ריקה במשחק ידידות.

נכלל בסגל נבחרת איחוד האמירויות הערביות לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:מגני כדורגל אמירתים
קטגוריה:כדורגלני אל-וואסל
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:אמירתים שנולדו ב-1999
זאיד סולטאן

זאיד סולטאן אחמד ג'אסם אבראהים א-זעאבי (בערבית: زايد سلطان أحمد جاسم إبراهيم الزعابي, בתעתיק מדויק: זאיד סלטאן אחמד ג'אסם אבראהים אלזעאבי; נולד ב-11 באפריל 2001 באבו דאבי שבאיחוד האמירויות הערביות) הוא כדורגלן אמירתי המשחק בעמדת המגן הימני בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות הערביות.

== קריירת מועדונים ==
סולטאן גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2020 במסגרת ליגת העל של איחוד האמירויות הערביות.

== קריירה בינלאומית ==
סולטאן נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2022, וערך שתי הופעות בטורניר.

ב-12 באוקטובר 2023 ערך את הופעת הבכורה שלו בנבחרת איחוד האמירויות הערביות, בניצחון 1-0 על נבחרת כווית במשחק ידידות.

נכלל בסגל נבחרת איחוד האמירויות הערביות לטורניר גביע אסיה 2023.

== תארים ==
;אל-ג'זירה
* אליפות איחוד האמירויות הערביות (1): 2020/2021
* הסופר קאפ האמירתי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:מגני כדורגל אמירתים
קטגוריה:כדורגלני אל-ג'זירה (אבו דאבי)
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:ילידי 2001
מריה לסקרינה

מריה לסקרינה (בהונגרית: Laszkarisz Mária magyar királyné; באנגלית: Maria Laskarina; בקירוב 1206 – 16 ביולי או 24 ביוני 1270) הייתה רעייתו של בלה הרביעי, מלך הונגריה. היא הייתה ממוצא יווני בתם של תיאודורוס הראשון לסקריס ושל אנה קומננה אנג'לינה (Anna Komnena Angelina).

== קורות חייה ==
מריה הייתה אחותה הצעירה של אירינֶה לסקרינה, רעייתו הקיסרית הראשונה של יוחנן השלישי, קיסר האימפריה הביזנטית. תיאודורוס התחתן עם הבת המבוגרת יותר בשנת 1212. תיאודורוס התאלמן באותה שנה והמשיך לנישואים עם פיליפה מארמניה ואחר כך עם מארי דה קורטנאי.

כבת הצעירה יותר, נישואיה של מריה לא נועדו להוסיף בעל פוטנציאלי כיורש לכס המלכות. במקום זאת בנישואיה השיגה ברית עם ממלכת הונגריה.

בשנת 1218 נישאה מריה לנסיך בלה מהונגריה, והמירה את דתה לקתולית מיוונית אורתודוקסית. החתן והכלה היו בערך בני שתים עשרה. בעלה בלה היה בנם הבכור של אנדראש השני, מלך הונגריה ושל גרטרוד ממראניה.

אנדראש השני מת ב-26 באוקטובר 1235. נסיך הכתר ירש אותו כשבלה הרביעי המלך ומריה הפכה למלכה. בלה שלט שלושים וחמש שנים ומת ב-3 במאי 1270. מריה שרדה אותו כחודשיים. על פי ספר הרישומים של Somogyvár מהמאה ה-15, היא מתה ב-23 ביולי 1270 ונקברה בכנסיית המסדר הפרנציסקני באסטרגום.

במהלך פלישת המונגולים להונגריה, מריה וילדיה נשלחו על ידי בלה למצודת קליס, בספליט, יחד עם אצילות הונגריות רבות אחרות שהתאלמנו בשל הפלישה המונגולית.<ref></ref> היא תמכה בבעלה נגד בנם אישטוואן במהלך מלחמות האזרחים של 1260.

== ילדיה ==
למריה ובלה הרביעית, מלך מהונגריה נולדו עשרה ילדים:
* סנט קונגונדה של הונגריה (5 במרץ 1224 - 24 ביולי 1292), הידועה גם בשם קינגה. היא הייתה נשואה למלך פולין בולסלאוס החמישי, לאחר מותו הפכה לנזירה ונכנסה למנזר; היא הוכרזה כקדושה על ידי האפיפיור יוחנן פאולוס השני ב-1999.
* מרגיט מהונגריה (בערך 1225 - 20 באפריל 1242). הייתה מאורסת לאביר הצרפתי ויליאם מסנט אומר.<ref>Bon, Antoine (1969). La Morée franque. Recherches historiques, topographiques et archéologiques sur la principauté d'Achaïe, 707</ref>
* אנה מהונגריה (1226 לערך – לאחר 1270). נשואה לרוסטיסלב מסלבוניה, דוכס צ'רניגוב.
* קתרין מהונגריה (1229–1242 לערך). היא מתה בזמן שנמלטה עם משפחתה בעקבות קרב מוהי.
* אליזבת מהונגריה (בערך 1236 - 24 באוקטובר 1271). נישאה להיינריך השלושה עשר, דוכס בוואריה.
* קונסטנץ מהונגריה (1237 לערך – לאחר 1252). נישאה לליאו הראשון מהליץ' (גליציה).
* יולנדה המבורכת מהונגריה (בערך 1238–1298) נישאה לבולסלאוס מפולין הגדולה, מאוחר יותר הפכה לנזירה ונכנסה למנזר, הוכרזה כמועמדת לקדושה.
* אישטוואן החמישי, מלך הונגריה לימים (דצמבר 1239 - 6 באוגוסט 1272).
* מרגיט הקדושה מהונגריה (27 בינואר 1242 - 18 בינואר 1271) נקראת על שם אחותה גדולהה שמתה. הפכה לקדושה על ידי הכנסייה הקתולית בשנת 1943. על שמה נקרא האי מרגיט בבודפשט.
* בלה, דוכס סלבוניה, קרואטיה ודלמטיה (1243–1269 לערך). נישא לקוניגונדה מברנדנבורג, בתו של אוטו השלישי, מרגריב ברנדנבורג. אלמנתו נישאה לוולרן הרביעי מלימבורג .

== לקריאה נוספת ==
<div class="mw-content-ltr">

* 
* 
* 
* 
* 

</div>

== קישורים חיצוניים ==

* 

== הערות שוליים ==

קטגוריה:בית ארפאד
קטגוריה:נשות מלכים הונגרים
קטגוריה:נפטרים ב-1270
עבד אל-מלכ אל-חות'י

עבד אל-מלכ בדר א-דין אל-חות'י (בערבית: عبد الملك بدر الدين الحوثي; נולד ב-22 במאי 1979), הידוע בכינוי אבו ג'יבריל, הוא פוליטיקאי תימני בן שבט החות'ים, המשמש גם כמנהיגו הרוחני של ארגון הטרור השיעי-זיידי, החות'ים. הוא הדמות המובילה במלחמת האזרחים המקומית מ-2015, וכמו כן בשאר חצי האי ערב ובפרט בדרום סעודיה, שהחלה עם ההפיכה ב-2015 בצפון תימן ובפרט במחוז סעדה וכן במעורבות החות'ים במלחמת חרבות ברזל.

== משפחה ==
אחיו יחיא אל-חות'י ועבד אל-כרים גם הם נמנים עם מנהיגי הארגון, וכך היו גם אחיו חוסיין בדר א-דין אל-חות'י, אבראהים, ועבד אל-ח'אלק, ואביהם של עבד אל-מאלכ וחוסיין, בדר א-דין אל-חות'י. בן דודו הוא מוחמד עלי אל-חות'י.

==קישורים חיצוניים==

* 

== הערות שוליים ==

קטגוריה:פוליטיקאים תימנים
קטגוריה:חות'ים: אישים
קטגוריה:אנטי-אמריקאים
קטגוריה:אנטי-ציונים
קטגוריה:סעדה: אישים
קטגוריה:תימנים שנולדו ב-1979
פיירבוי DML

אדדמולה אויינלולה אדפולהאן (באנגלית: Adedamola Oyinlola Adefolahan; נולד ב-5 בפברואר 1996)<ref name=":0"></ref> הידוע באופן מקצועי בשם הבמה פיירבוי DML (), הוא זמר ניגרי. הוא חתום בחברת YBNL ניישן, חברת תקליטים שהוקמה על ידי הראפר הניגרי Olamide.<ref name=":1"></ref> אלבום האולפן הראשון שלו Laughter, Tears and Goosebumps יצא לאור בשנת 2019.<ref name=":1" /> הוא זכה ב-Lener's Choice והיה מועמד לשיר השנה עבור "Jealous" בפסטיבל פרסי Soundcity MVP.<ref name=":0" />

בהמשך הקריירה שלו, זכה בפרס הבידור City People בקטגוריית "האמן המבטיח ביותר של השנה".<ref></ref>

בשנת 2021 השתתף ברמיקס ל-"Frozen" מאת הזמרת-יוצרת האמריקאית מדונה.<ref></ref>

== ביוגרפיה ==
פיירבוי DML נולד וגדל באבאוקוטה, מדינת אוגון, והיה חבר במקהלת הכנסייה בעיר.<ref></ref> הוא פיתח עניין במוזיקה בזמן שלמד באוניברסיטת אובפמי אוולווו.<ref></ref>

== דיסקוגרפיה ==
=== אלבומי אולפן ===
* 2019: Laughter, Tears and Goosebumps
* 2020: Apollo
* 2022: Playboy

== קישורים חיצוניים ==
* 

== הערות שוליים ==

קטגוריה:מוזיקאים ניגרים
קטגוריה:זמרים ניגרים
קטגוריה:ניגרים שנולדו ב-1996
הדס איילון

הדס איילון (נולדה ב-1978) היא במאית, תסריטאית ועורכת ישראלית, בוגרת אוניברסיטת תל אביב, זוכת פרס אופיר לסרט העלילתי הקצר הטוב ביותר.

== ביוגרפיה ==
איילון היא בוגרת תואר שני בחוג לקולנוע וטלוויזיה באוניברסיטת תל אביב.

סרטה הקצר פריז על המים זכה בשנת 2014 במקום השני בקטגוריית הסרט הזר בתחרות האוסקר האמריקאית המיועדת לסרטי סטודנטים.<ref></ref> באותה שנה זכה בקטגוריית פרס אופיר לסרט העלילתי הקצר הטוב ביותר.

סרטה הדווקאים היה מועמד לפרס אופיר לסרט התיעודי הקצר הטוב ביותר ולפרס הסרט הדוקומנטרי הטוב ביותר של הפורום הדוקומנטרי בישראל.<ref></ref>

בשנת 2023 נבחרה כאחת משמונה יוצרים מכל העולם לקחת חלק בחממת הבימוי היוקרתית של מכון סאנדנס שנוסד על ידי השחקן והבמאי רוברט רדפורד.<ref></ref>

בשנת 2016 עתרה איילון יחד עם מור ארקדיר לבית המשפט על מנת שיכיר בשתיהן כאמהות חוקיות לבן המשותף שלהן, הלל. כתוצאה מהעתירה, פסק בית המשפט פסק דין ראשון מסוגו, בו הכיר רטרואקטיבית בהורות של זוג נשים מיום היוולדו של תינוקן וקבע שהמדינה תחויב להכיר בהורות של זוגות חד-מיניים, שנקבעו כך באמצעות צו הורות, מרגע לידתו של התינוק גם אם הצו ניתן בשלב מאוחר יותר.<ref></ref><ref></ref>

==פילמוגרפיה==
{| class="wikitable sortable"
|-
! שנה
! סרט
! תפקיד
|-
| 2008
| המלחמה השנייה
| עורכת
|-
| 2011
| מוסטאר הלוך ושוב
| עורכת
|-
| 2011
| שישה מיליון ואחד
| עורכת
|-
| 2013
| יומנים - סדרה דוקומנטרית בת 6 פרקים על יומני גבע
| עורכת
|-
| 2014
| פריז על המים
| במאית ותסריטאית
|-
| 2015
| חנה ארנדט: ביוגרפיה רוחנית
| עורכת
|-
| 2019
| אחותי ג'קי
| יוצרת שותפה, עורכת, תסריטאית ובמאית נוספת
|-
| 2019
| הדווקאים
| במאית ותסריטאית
|-
| 2021
| סודות המוח - סדרה דוקומנטרית בהנחיית יורם יובל
| עורכת
|-
|2021
| המספר העגול
| עורכת
|-
|2022
|אייכמן: ההקלטות האבודות<ref></ref>
| עורכת
|}

==קישורים חיצוניים==

* 

==הערות שוליים==

קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:במאי קולנוע ישראלים
קטגוריה:במאי קולנוע להט"בים ישראלים
קטגוריה:במאיות קולנוע ישראליות
קטגוריה:זוכות פרס אופיר
קטגוריה:תסריטאי קולנוע ישראלים
קטגוריה:תסריטאיות קולנוע ישראליות
קטגוריה:ישראליות שנולדו ב-1978
נחל נועם

נחל נועם הוא נחל אכזב ואחד מיובליו של נחל לכיש. מוצא הנחל מדרום לגן לאומי גבעות מרשה והוא מנקז שטח הנמצא בין נחל לכיש בצפון לנחל אדוריים מדרום לו. הנחל עובר בעיר קריית גת ומהווה אחת מהריאות הירוקות באזור.

==אתרים בסביבת הנחל==
בשנת 2020 נערכו חפירות ארכאולוגיות באזור הנחל, לצורך הקמתו של עמוד חשמל. החפירה נערכה מטעם רשות העתיקות ובמימון חברת החשמל לישראל.
בחפירה התגלו שרידי מבנה עתיק ושברים של כלי חרס מהתקופות ההלניסטית והרומית. המבנה שנחשף הוא וילה מהתקופה הביזנטית. כמו כן נחשפו במהלך החפירה בורות אשפה מהתקופה הכלקוליתית ובורות מים מהתקופה העות'מאנית. בחורבת עוד נחשף בית קברות מהתקופה הכלקוליתית.<ref></ref>

==צמחייה באזור הנחל==
בסביבת הנחל גבעות המכוסות בצמחיית בתה עשבונית ושיחי אשחר. באביב צומחים עשבי שומר וניתן לזהותם על פי פריחתם הצהובה וריח עליהם. עוד צומח כלך, בעל הפריחה הצהובה.

==קישורים חיצוניים==
* 

==הערות שוליים==

לכיש
לכיש
קטגוריה:קריית גת
עז א-דין שיח' ח'ליל

עז א-דין אל-שייח' ח'ליל (בערבית: عز الدين الشيخ خليل; ~ 1962 – 26 בספטמבר 2004) היה חבר בכיר בזרוע הצבאית של ארגון חמאס. ונחשב לתלמיד של "המהנדס" יחיא עייאש.

הוא נהרג ב-26 בספטמבר 2004 בפיצוץ מכוניתו שמולכדה במטען נפץ עם הפעלה סלולרית מרחוק, ברובע אל-זהרה שבדרום דמשק, בירת סוריה.

המחסלים לא נטלו אחריות, אך מאפייניו תואמים חיסולים קודמים שביצעה ישראל, ואת הצהרות ההנהגה הישראלית באותה תקופה בדבר חיסול מנהיגים בכירים בחמאס במטרה לעצור את פיגועי המתאבדים שהתגברו באותה תקופה. לדברי שלומי אלדר בספרו על תנועת חמאס, חיסולו של ח'ליל שהגיע שבוע לאחר פיגוע ההתאבדות הכפול בבאר שבע שבוצע על ידי חמולת קוואסמה שחברה בחמאס ומושבה בחברון, גרם להפסקה מיידית של ההטפה לפיגועי מתאבדים שהייתה עד אז יומיומית, הן בשידורי חמאס, הן בהצהרות מנהיגי הארגון והן בדרשות במסגדים. וכן להפסקת הפצת פתוות המעודדות פיגועים אלו.

==ביוגרפיה==
ח'ליל נולד בשכונת שג'אעייה בעזה. הוא גורש למרג' א-זוהור במסגרת גירוש פעילי החמאס ללבנון בדצמבר 1992.

בהמשך החליט שלא לשוב לשטחי ישראל, וקבע את מושבו בדמשק ששימשה מקום מושבה של הלשכה המדינית של חמאס.

הפיצוץ שבו נהרג, הרס לחלוטין את רכב השטח מסוג מיצובישי פאג'רו שבו נסע, גרם לשריפה וחרך את גופתו ללא הכר. הוא זוהה מאוחר יותר בבית החולים. מעוצמת הפיצוץ ניזוקו גם רכב ובית מגורים סמוך ושלושה אזרחים סורים נפצעו.

==לקריאה נוספת==
* שלומי אלדר, להכיר את חמאס, כתר הוצאה לאור, 2012, עמ' 100–101.

==קישורים חיצוניים==
* 

== הערות שוליים ==

קטגוריה:פעילי חמאס שנהרגו בידי ישראל
קטגוריה:מגורשי החמאס ללבנון
קטגוריה:פלסטינים שנולדו ב-1962
קטגוריה:פלסטינים שנפטרו ב-2004
ניקולס סירילו

ניקולס וינסנט סירילו (באנגלית: Nicholas Vincent Cirillo נולד; 5 ביוני 1997) הוא שחקן ותסריטאי אמריקאי.

==ביוגרפיה==
סירילו נולד ב-5 ביוני 1997 בקרוליינה הצפונית. בשנת 2014 סיים את בית ספר התיכון וילקס סנטרל בעיר מגוריו וילקסבורו, קרוליינה הצפונית.<ref></ref>

==קריירה==
בשנת 2019 הופיע בפרק בסדרת הטלוויזיה "הפשע: ג'יפסי רוז". באותה שנה הופיע בפרק בסדרה דברים מוזרים. הופעתו הראשונה בסרט עלילתי הייתה גם באותה שנה בסרט "הענק" של הבמאי דייוויד ראבוי, שהוקרן בבכורה בפסטיבל הסרטים הבינלאומי בטורונטו 2019.

בשנת 2020 שיחק בסדרה הקומית נותנות בראש .<ref></ref> באותה שנה החל לשחק בתפקיד משנה בסדרת הטלוויזיה חופים של סודות. שנה לאחר מכן שיחק בסרט "Ida Red".<ref></ref>

בשנת 2022 שיחק בתפקיד חוזר בסדרת הטלוויזיה שי-האלק: עורכת דין בשירות החוק<ref>

Read More: https://www.looper.com/950172/where-youve-seen-the-cast-of-she-hulk-attorney-at-law-before/</ref> ושיחק בתפקיד ראשי בסרט "Good Egg".<ref></ref> באותה שנה, הקים סירילו יחד עם מתיו מונטמרו את חברת ההפקה, "אנזו אנטרטיינמנט".<ref></ref>

בשנת 2023 שיחק בסרט ילדי הפרחים של ישו ובסרט "Fresh Kills".<ref></ref>

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
עאטף עדואן

עאטף איברהים מוחמד עדואן (ידוע גם בכוניה: אבו שַׁריף; בערבית: عاطف ابراهيم محمد عدوان; נולד ב-1952) הוא בכיר בהנהגה הפוליטית של חמאס וחשוד בפעילות טרור. פרופסור חבר ב ומטיף אסלאמי במסגד עומר אבן עבד אל-עזיז בבית חנון.

עדואן נעצר בעבר פעמים אחדות בידי הצבא הישראלי ובידי כוחות הביטחון של הרשות הפלסטינית בהנהגת אש"ף. הוא היה ממגורשי חמאס ללבנון בסוף 1992 וכתב את ספר הזכרונות "יומן מרג' א-זוהור".

עדואן כתב מאמרים וספרים רבים, בנושאים פוליטיים, בהם יחסי יהודים מוסלמים בתקופת ראשית האסלאם. ספר ידוע נוסף שכתב עדואן, היא הביוגרפיה של מייסד חמאס, שיח' אחמד יאסין, "חיאתה וג'הדה".

לאחר ניצחון חמאס בבחירות לרשות המחוקקת הפלסטינית ב-2006 וכינון ממשלתו הראשונה של אסמאעיל הנייה, התמנה עדואן, שנבחר לרשות המחוקק כנציג צפון עזה, למשרת השר לענייני פליטים. בתקופה הראשונה להיבחרו, נחשב עדוואן כאישיות לא רצויה באוסטריה.

==לקריאה נוספת==
* שלומי אלדר, להכיר את חמאס, כתר הוצאה לאור, 2012, לפי מפתח בעמ' 414

==קישורים חיצוניים==
* [https://www.opensanctions.org/entities/NK-gQzNogvgoxmn8RWjBKxSqn/ עאטף עדואן], באתר OpenSanctions, המרכז מידע על אנשים וחברות שהוטלו עליהם סנקציות

==הערות שוליים==

קטגוריה:פעילי חמאס
קטגוריה:מגורשי החמאס ללבנון
קטגוריה:סגל האוניברסיטה האסלאמית בעזה
קטגוריה:פלסטינים שנולדו ב-1952